Szám: 45031-45/2025.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**190/2024. (IX.26.) Kgy. sz. határozatában** a Közgyűlés jóváhagyta az ANTI-addict – „Közös drogprevenciós képzési program kialakítása és megvalósítása az osztrák-magyar határtérségben” című pályázat benyújtását, és nyertes pályázat esetén felhatalmazta a polgármestert a projektmegvalósítás megkezdéséhez szükséges intézkedések megtételére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A benyújtott pályázat támogatásban részesült, a támogatási szerződés 2025. május 13. napján aláírásra került.

**270/2024. (X.22.) Kgy. sz. határozatában** a Közgyűlés a Kiskar utca 3-9. szám alatti 31. számú felnőtt háziorvosi körzetben a felnőtt háziorvosi feladatok ellátásával kapcsolatos döntést hozott, és felhatalmazta a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a háziorvossal kötendő feladat-ellátási szerződés aláírására.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A praxisengedély ügyintézése folyamatban van, ennek elhúzódására tekintettel a beszámoló végén található határozatban javaslatot teszek a határozat határidejének módosítására.

**33/2025. (II.27.) Kgy. sz. határozatában** a Közgyűlés a Savaria Szimfonikus Zenekar igazgatójának megbízásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A munkaszerződés aláírásra került.

**54/2025. (II.27.) Kgy. sz. határozatában** a Közgyűlés a Szombathely, Rákóczi Ferenc utca 6-8. szám alatt található műemlék ingatlan vagyonkezelőjének határozatlan időtartamra a Savaria Múzeumot jelölte ki.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A vagyonkezelési szerződés aláírásra került.

**55/2025. (II.27.) Kgy. sz. határozatában** a Közgyűlés a Szombathely, Hunyadi u. 5-7. szám alatti ingatlan vagyonkezelőjének határozatlan időtartamra a Szombathely Városi Vásárcsarnokot jelölte ki.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A vagyonkezelési szerződés aláírásra került.

**60/2025. (II.27.) Kgy. sz. határozatában** a Közgyűlés „Szombathely Közrendjéért-díj” adományozásáról döntött.

**Dr. Holler Péter, a Hatósági Osztály vezetője jelenti:** A „Szombathely Közrendjéért-díj” átadása a Rendőrség 2025. május 9. napján tartott ünnepi állománygyűlésén megtörtént.

**63/2025. (III.27.) Kgy. sz. határozatában** a Közgyűlés egyetértett feladat-ellátási megállapodás megkötésével a Derkovits Városrészért Kulturális és Szociális Egyesülettel, valamint a Derkovits Városrészért Egyesülettel fennálló feladat-ellátási megállapodás megszüntetésével.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Derkovits Városrészért Egyesülettel megkötött feladat-ellátási megállapodás megszüntetésének aláírása 2025. április 17. napján megtörtént, a Derkovits Városrészért Kulturális és Szociális Egyesülettel a feladat-ellátási megállapodás 2025. április 24. napján aláírásra került.

**73/2025. (III.27.) Kgy. sz. határozatában** a Közgyűlés a Szombathelyi Tenisz Sportszolgáltató Kft.-vel a szombathelyi 2690 hrsz.-ú, kivett sporttelep megnevezésű ingatlan 10 db teniszpályát, valamint klubépületet és 14 parkolót magában foglaló részére megkötött bérleti szerződés módosításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A bérleti szerződés módosítása aláírásra került.

**86/2025. (III.27.) Kgy. sz. határozatában** a Közgyűlés jóváhagyta a Szombathelyi Egyesített Bölcsődei Intézmény módosító okiratát és módosításokkal egybeszerkesztett alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az okiratok aláírásra és a Magyar Államkincstárnak megküldésre kerültek.

**87/2025. (III.27.) Kgy. sz. határozatában** a Közgyűlés jóváhagyta a Pálos Károly Szociális Szolgáltató Központ és Gyermekjóléti Szolgálat módosító okiratát és módosításokkal egybeszerkesztett alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az okiratok aláírásra és a Magyar Államkincstárnak megküldésre kerültek.

**88/2025. (III.27.) Kgy. sz. határozatában** a Közgyűlés települési önkormányzatokkal megkötött, szociális alapszolgáltatásokra, illetve család- és gyermekjóléti szolgáltatásokra vonatkozó feladat-ellátási megállapodások módosítását hagyta jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodások módosításai aláírásra kerültek.

**102/2025. (IV.30.) Kgy. sz. határozatában** a Közgyűlés elfogadta a Fogyatékkal Élőket és Hajléktalanokat Ellátó Közhasznú NKft.-vel megkötött ellátási szerződés módosítását.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződés módosítása aláírásra került.

**103/2025. (IV.30.) Kgy. sz. határozatában** a Közgyűlés a Szombathelyi Tankerületi Központ fenntartásában lévő nevelési-oktatási intézmények intézményi tanácsaiba delegáltak személyéről döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A döntésről a Szombathelyi Tankerületi Központ és a delegáltak értesítése megtörtént.

**104/2025. (IV.30.) Kgy. sz. határozatában** a Közgyűlés hozzájárult ahhoz, hogy a Mesebolt Bábszínház partnerintézményként részt vegyen az Európai Együttműködésű Projekt (European Cooperation Projects) CREA-CULT-2025-COOP-1 elnevezésű pályázatán.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az intézménynek megküldésre került.

**110-140/2025. (IV.30.) és 145-149/2025. (IV.30.) Kgy. sz. határozataiban** a Közgyűlés az Önkormányzat tulajdonában lévő gazdasági társaságokkal kapcsolatos döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozatok az érintett gazdasági társaságok részére megküldésre kerültek.

**142/2025. (IV.30.) Kgy. sz. határozatában** a Közgyűlés úgy döntött, hogy a szombathelyi 1006/6 hrsz.-ú, természetben a Farkas Károly utcában található, jelenleg beépítetlen terület megnevezésű ingatlanon felépített társasház 1006/6/A/1 hrsz.-ú, 1006/6/A/4 hrsz.-ú, 1006/6/A/8 hrsz.-ú, 1006/6/A/12 hrsz.-ú és 1006/6/A/16-17 hrsz.-ú, összesen 6 db „lakás” megnevezésű önálló ingatlana vonatkozásában az Önkormányzat elővásárlási jogával nem él.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az elővásárlási jogról lemondó nyilatkozat a kérelmezőnek megküldésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2025. május 20.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2025. (V.29.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 270/2024. (X.22.) Kgy. számú határozat 2. pontja határidejének 2025. december 31. napjára történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** a 2. pontban foglaltak szerint